**Anton Levtchi** (s. 28. marraskuuta 1995 Varkaus) on suomalainen jääkiekkoilija, joka pelaa SM-liigajoukkue Tapparassa. Hän on pelipaikaltaan vasen laitahyökkääjä.

Ura
---

### Seuraura

Levtchi syntyi Varkaudessa, mutta hän muutti perheineen kolmevuotiaana Tampereelle. Levtchi aloitti jääkiekkoilun nelivuotiaana Tapparassa. Hän voitti seurassa sekä kauden 2010–2011 että kauden 2011–2012 päätteeksi C-nuorten SM-hopeaa. Kaudella 2011–2012 Levtchi jakoi tehoilla 15+12=27 koko C-nuorten SM-karsintojen maalipörssin voiton KooKoon Eetu Elon kanssa ja sijoittui pistepörssissä toiseksi edellään vain Lukon Aleksi Saarela. Hän voitti myös C-nuorten SM-sarjan runkosarjan syöttöpörssin ja sijoittui pistepörssissä toiseksi Lukon Aleksi Saarelan jälkeen tehoilla 22+47=69. Levtchin syöttömäärä oli Tapparan C-nuorten kaikkien aikojen runkosarjan yhden kauden ennätys. Kaudella 2012–2013 hän voitti tehoilla 30+42=72 B-nuorten SM-sarjan syöttöpörssin ja sijoittui pistepörssissä toiseksi edellään vain Bluesin Teemu Pulkkinen. Levtchi oli myös Tapparan paras maalintekijä. Hän teki seuran B-nuorten runkosarjan yhden kauden ennätyksen sekä tehopisteissä, maaleissa että syötöissä (Rasmus Rasinaho rikkoi syöttöennätyksen kaudella 2016–2017 43 syöttöpisteellään). Levtchi oli Tapparan paras pistemies myös pudotuspeleissä Niko Ahoniemen kanssa tehoilla 2+2=4.

Kaudella 2014–2015 Levtchi nousi Tapparan A-nuorten varakapteeniksi ja oli joukkueen paras pistemies, maalintekijä ja syöttäjä tehoilla 17+25=42. Toukokuussa 2015 hän siirtyi tryoutille Tapparan SM-liigajoukkueeseen. Elokuussa Levtchi sai joukkueeseen kaksivuotisen sopimuksen. Hän pelasi kaudella 2015–2016 Tapparan liigajoukkueessa kuitenkin ainoastaan harjoitusotteluita, eikä Levtchi debytoinut vielä SM-liigassa tai Mestarien liigassa. Hän aloitti runkosarjan lainalla Mestis-joukkue Lempäälän Kisassa, jossa Levtchi pelasi yhdeksän ottelua tehden yhden syöttöpisteen. Pääosin hän vietti kautensa kuitenkin vielä Tapparan A-nuorissa, joiden paras pistemies Levtchi oli tehoilla 18+31=49. Pudotuspeleissä hän oli joukkueen paras pistemies ja syöttäjä neljällä syöttöpisteellään.

Myös kauden 2016–2017 Levtchi aloitti lainalla LeKin Mestis-joukkueessa. Hänet valittiin sarjan marraskuun 2016 kuukauden pelaajaksi, kun Levtchi teki Mestiksessä kuukauden kahdeksassa ottelussa tehot 2+4=6. Hän teki Tapparassa SM-liigadebyyttinsä 16. joulukuuta 2016 Sorsapuistossa järjestetyssä Ulkojäät 2016 -tapahtumassa paikallisvastustaja Tampereen Ilvestä vastaan, kun Levtchille aukesi paikka joukkueen kokoonpanosta Henrik Haapalan, Jani Lajusen ja Joona Luodon maajoukkuekutsujen myötä. Hänet merkittiin Tapparan nelosketjun vasempaan laitaan Manu Honkasen ja Miika Heikkilän viereen. Levtchi sai ottelussa jääaikaa 8.02 minuuttia. Joulukuussa 2016 hän teki vuoden mittaisen jatkosopimuksen Tapparan kanssa. Levtchi oli tehoilla 11+17=28 LeKin pistepörssissä toisena Tomi Peltosen jälkeen, kunnes siirtotakarajalla helmikuussa 2017 hänen loppukauden osoitteeksi varmistui Tappara, joka tarvitsi Levtchiä paikkaamaan poissaoloja. Hän pelasi joukkueessa kaikkiaan 13 runkosarjaottelua ilman tehopisteitä, mutta Levtchi jäi kuitenkin pudotuspeleissä ilman peliaikaa. Hän ei näin ollen kuulunut Tapparan Suomenmestaruuden voittaneeseen joukkueeseen, koska Levtchi ei saanut myöskään tililleen vähintään kolmasosaa runkosarjan otteluista.

Levtchi pelasi kauden 2017–2018 suurimmaksi osaksi lainalla LeKissä. Hän pelasi Tapparassa kauden aikana 17 runkosarja- ja neljä CHL-ottelua tehden yhden syöttöpisteen. Levtchi jäi siirtotakarajan jälkeen Tapparan vahvuuteen, mutta hän saanut kuitenkaan peliaikaa pudotuspeleissä. Toukokuussa 2018 Levtchi teki joukkueen kanssa kaksivuotisen jatkosopimuksen. Kaudella 2018–2019 hän teki läpimurtonsa SM-liigaan, jossa Levtchin ensimmäinen kokonainen kausi toi 59 runkosarjaottelussa tehot 4+19=23, 11 playoff-ottelussa tehot 2+1=3 ja kahdeksassa CHL-ottelussa tehot 1+3=4. Hänen ensimmäisen miesten pääsarjamaalinsa syntyi Mestarien liigassa 16. lokakuuta 2018 ruotsalaista Djurgårdens IF:ää vastaan. Ensimmäisen SM-liigamaalinsa Levtchi teki 17. marraskuuta 2018 vieraissa Porin Ässiä vastaan. Hän voitti kauden päätteeksi SM-pronssia.

Syyskuussa 2019 Levtchi teki Tapparan kanssa kaksivuotisen jatkosopimuksen kevääseen 2022 saakka. Kaudella 2019–2020 hän teki läpimurtonsa SM-liigan huipulle. Levtchi teki runkosarjassa tehot 13+33=46, joilla hän jakoi Tapparan sisäisen syöttöpörssin voiton Kristian Kuuselan kanssa ja sijoittui sisäisessä pistepörssissä kolmanneksi.

Kaudella 2020–2021 Levtchi voitti Tapparan sisäisen pistepörssin tehoilla 16+29=45, joilla hän sijoittui koko SM-liigan pistepörssissä yhdeksänneksi. Levtchin kauteen mahtui kuitenkin myös muutaman viikon mittainen poissaolo loukkaantumisen vuoksi helmikuussa 2021. Toukokuussa 2021 hänen sopimustaan Tapparan kanssa jatkettiin kahdella vuodella kevääseen 2024 saakka. Levtchi voitti kaudella 2021–2022 koko SM-liigan piste- (Veli-Pekka Ketola -palkinto) ja maalipörssin (Aarne Honkavaara -palkinto) tehoilla 26+35=61. Pudotuspeleissä hän jakoi Tapparan sisäisen syöttöpörssin voiton Joona Luodon kanssa yhdeksällä syöttöpisteellään. Levtchi voitti kauden päätteeksi Suomenmestaruuden. Pelaajat äänestivät hänet koko SM-liigan kauden parhaaksi pelaajaksi ja Levtchi palkittiin Kultaisella kypärällä. Levtchi valittiin myös SM-liigan tähdistökentälliseen. Mestarien liigan neljännesvälierävaiheen toisessa ottelussa 23. marraskuuta 2021 ruotsalaista Växjö Lakers HC:tä vastaan hän teki Tapparan 4–2-voittoon päättyneen ottelun voittomaalin. Tappara voitti otteluparin yhteismaalein 6–4 ja eteni puolivälieriin. Levtchi eteni joukkueen kanssa myös CHL:n finaaliin, mutta mestaruuden vei lopulta kuitenkin ruotsalainen Rögle BK lukemin 2–1.

Kesäkuussa 2022 NHL-varaamaton Levtchi teki vuoden mittaisen tulokassopimuksen Florida Panthersin kanssa. Syksyn harjoitusleirin päätteeksi seura lähetti hänet AHL-joukkue Charlotte Checkersin vahvuuteen. Levtchi pelasi siellä suurimman osan alkukaudesta 2022–2023 tehden 35 runkosarjaottelussa tehot 8+9=17. Hän debytoi kauden aikana myös Panthersin NHL-joukkueessa, jossa Levtchi pelasi kaksi runkosarjaottelua ilman tehopisteitä. Hän teki NHL-debyyttinsä 29. joulukuuta 2022 Montreal Canadiensia vastaan. Levtchi sai ottelussa jääaikaa 9.41 minuuttia. Kahden NHL-ottelun jälkeen hänet lähetettiin uudenvuodenaattona takaisin farmijoukkue Checkersiin. Tammikuussa 2023 Panthers asetti Levtchin ehdottomalle siirtolistalle purkaakseen hänen sopimuksensa. Pari päivää myöhemmin helmikuussa hänen tiedotettiin palaavan loppukauden kattavalla sopimuksella Tapparan SM-liigajoukkueeseen. Levtchi voitti sekä Suomenmestaruuden että CHL:n mestaruuden. Toukokuussa 2023 hän teki Tapparan kanssa kolmivuotisen jatkosopimuksen.

### Maajoukkueura

Levtchi on pelannut Suomen A-maajoukkueessa neljä ottelua tehopistein 1+1=2. Hän teki A-maajoukkuedebyyttinsä Channel One Cupin 16. toukokuuta 2021 Prahan O2 Arenassa pelatussa avausottelussa Tšekkiä vastaan. Levtchi merkittiin Suomen kakkosketjun vasempaan laitaan Joonas Kemppaisen ja Jere Karjalaisen viereen. Hän teki ottelussa myös ensimmäisen A-maajoukkuemaalinsa. Ottelu eteni aina voittomaalikilpailuun, jossa Levtchi pääsi laukomaan, mutta hän ei kuitenkaan onnistunut yrityksessään.

Muuta
-----

Levtchin sukujuuret ovat Venäjällä. Hänen isänsä muutti 1990-luvun alkupuolella jalkapalloilun perässä Pietarista Suomeen. Levtchi harrasti lapsena itsekin jalkapalloa.

Levtchi pelaa myös Rullakiekon SM-liigaa Team Haipin joukkueessa. Hän voitti siellä kesällä 2021 rullakiekon Suomenmestaruuden.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2012–2013 | Tappara | A-SM | 7 | 0 | 1 | 1 | 4 | – | – | – | – | – |
| 2013–2014 | Tappara | A-SM | 37 | 8 | 17 | 25 | 10 | 2 | 1 | 1 | 2 | 0 |
| 2014–2015 | Tappara | A-SM | 47 | 17 | 25 | 42 | 46 | – | – | – | – | – |
| 2015–2016 | Tappara | A-SM | 41 | 18 | 31 | 49 | 54 | 3 | 0 | 4 | 4 | 0 |
|  | LeKi | Mestis | 9 | 0 | 1 | 1 | 0 | – | – | – | – | – |
| 2016–2017 | Tappara | A-SM | 3 | 0 | 5 | 5 | 0 | – | – | – | – | – |
|  | Tappara | SM-liiga | 13 | 0 | 0 | 0 | 0 | – | – | – | – | – |
|  | LeKi | Mestis | 35 | 11 | 17 | 28 | 35 | – | – | – | – | – |
| 2017–2018 | Tappara | SM-liiga | 17 | 0 | 1 | 1 | 4 | – | – | – | – | – |
|  | LeKi | Mestis | 27 | 9 | 15 | 24 | 14 | – | – | – | – | – |
| 2018–2019 | Tappara | SM-liiga | 59 | 4 | 19 | 23 | 18 | 11 | 2 | 1 | 3 | 18 |
| 2019–2020 | Tappara | SM-liiga | 59 | 13 | 33 | 46 | 20 | – | – | – | – | – |
| 2020–2021 | Tappara | SM-liiga | 49 | 16 | 29 | 45 | 20 | 9 | 1 | 2 | 3 | 16 |
| 2021–2022 | Tappara | SM-liiga | 55 | 26 | 35 | 61 | 46 | 14 | 1 | 9 | 10 | 14 | Kanada-malja | Ykköstähdistö |
| 2022–2023 | Florida Panthers | NHL | 2 | 0 | 0 | 0 | 0 | – | – | – | – | – |
|  | Charlotte Checkers | AHL | 35 | 8 | 9 | 17 | 6 | – | – | – | – | – |
|  | Tappara | SM-liiga | 16 | 6 | 7 | 13 | 31 | 13 | 4 | 8 | 12 | 2 | Kanada-malja |
| 1 kausi | yhteensä | NHL | 2 | 0 | 0 | 0 | 0 | – | – | – | – | – |
| 7 kautta | yhteensä | SM-liiga | 268 | 65 | 124 | 189 | 139 | 47 | 8 | 20 | 28 | 50 |
| 1 kausi | yhteensä | AHL | 35 | 8 | 9 | 17 | 6 | – | – | – | – | – |
| 3 kautta | yhteensä | Mestis | 71 | 20 | 33 | 53 | 49 | – | – | – | – | – |

Lähteet
-------

* Anton Levtchi The Internet Hockey Databasessa (englanniksi)
* Anton Levtchi Eurohockey-sivustolla (englanniksi)
* Anton Levtchi *Elite Prospects*. Everysport Media Group AB.  (englanniksi)

### Viitteet

1. 1 2 3 4  Henkilökuvassa #76 Anton Levtchi *youtube.com*.  1.10.2019. Tamhockey Oy. Viitattu 22.12.2021.
2. 1 2 3 4 5 6 7 8  Anton Levtchi *Elite Prospects*. Everysport Media Group AB.  (englanniksi)
3. ↑  Elite Prospects - U16 SM-sarja Q Stats 2011-2012 *eliteprospects.com*. Everysport Media Group AB. Viitattu 30.4.2019. (englanniksi)
4. ↑  Elite Prospects - U16 SM-sarja Stats 2011-2012 *eliteprospects.com*. Everysport Media Group AB. Viitattu 30.4.2019. (englanniksi)
5. ↑  Elite Prospects - U16 SM-sarja Stats All-time season *eliteprospects.com*. Everysport Media Group AB. Viitattu 30.4.2019. (englanniksi)
6. ↑  Elite Prospects - U18 SM-sarja Stats 2012-2013 *eliteprospects.com*. Everysport Media Group AB. Viitattu 30.4.2019. (englanniksi)
7. ↑  Elite Prospects - U18 SM-sarja Stats All-time season *eliteprospects.com*. Everysport Media Group AB. Viitattu 30.4.2019. (englanniksi)
8. ↑  Elite Prospects - Tappara U18 *eliteprospects.com*. Everysport Media Group AB. Viitattu 30.4.2019. (englanniksi)
9. ↑  Elite Prospects - Tappara U20 *eliteprospects.com*. Everysport Media Group AB. Viitattu 30.4.2019. (englanniksi)
10. ↑  Jani Lajunen siirtyy Ruotsista Tapparaan *Jatkoaika.com*.  6.5.2015. Jatkoaika r.y. Viitattu 17.12.2016.
11. ↑  Koeaika tuotti sopimukset Levtchille ja Tanusille *Jatkoaika.com*.  28.8.2015. Jatkoaika r.y. Viitattu 17.12.2016.
12. ↑  Elite Prospects - Tappara U20 *eliteprospects.com*. Everysport Media Group AB. Viitattu 30.4.2019. (englanniksi)
13. ↑  Levtchi myös Jatkoajan valinta Mestiksen marraskuun pelaajaksi *Jatkoaika.com*.  3.12.2016. Jatkoaika r.y. Viitattu 17.12.2016.
14. ↑  Mestiksessä tulosta takova Anton Levtchi tekee Liiga-debyyttinsä Ulkojäät-ottelussa *Jatkoaika.com*.  15.12.2016. Jatkoaika r.y. Viitattu 17.12.2016.
15. ↑  Ilves - Tappara, 16.12.2016 *liiga.fi*.  16.12.2016. Jääkiekon SM-liiga Oy. Viitattu 22.12.2021.
16. ↑  Ilves - Tappara, 16.12.2016 *liiga.fi*.  16.12.2016. Jääkiekon SM-liiga Oy. Viitattu 17.12.2016.
17. ↑  Tapparalle jatkosopimuksia – Järvinen jatkaa kolme kautta *Jatkoaika.com*.  20.12.2016. Jatkoaika r.y. Viitattu 21.12.2016.
18. ↑  Kuusela ja Parlett Tapparan kokoonpanossa *tappara.fi*.  16.2.2017. Tamhockey Oy. Viitattu 16.2.2017.
19. ↑  Seppä, Lassi: Anton Levtchi pohti, oliko pronssikausi hänen läpimurtonsa Liigaan − "Ensimmäiset pudotuspelit ja ensimmäinen mitali" *Jatkoaika.com*.  19.4.2019. Jatkoaika r.y. Viitattu 30.4.2019.
20. ↑  Konkarivahti Bäckströmin liigaura jatkuu Tapparassa − nuorille lupauksille myös sopimuksia *Jatkoaika.com*.  22.5.2018. Jatkoaika r.y. Viitattu 22.5.2018.
21. ↑  Matches *championshockeyleague.com*.  16.10.2018. Champions Hockey League (CHL) AG. Viitattu 12.2.2019. (englanniksi)
22. ↑  Otteluseuranta *liiga.fi*.  17.11.2018. Jääkiekon SM-liiga Oy. Viitattu 12.2.2019.
23. ↑  Seppä, Lassi: Tappara kiinnitti hyvin kauden aloittaneen kasvattinsa jatkosopimuksella *Jatkoaika.com*.  19.9.2019. Jatkoaika r.y. Viitattu 20.9.2019.
24. ↑  Seppä, Lassi: Pelaaja-arviot, 2019−20: Tappara ailahteli enemmän kuin pitkään aikaan − tuttujen vastuunkantajien tuella syntyi läpimurtoja *Jatkoaika.com*.  16.3.2020. Jatkoaika r.y. Viitattu 21.3.2020.
25. ↑  Elite Prospects - Tappara *eliteprospects.com*. Everysport Media Group AB. Viitattu 21.3.2020. (englanniksi)
26. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 9.6.2021. (englanniksi)
27. ↑  Lehtinen, Lauri: Lehtinen-podcast: Tapparalle karmaiseva uutinen – miksi Ilveksen kiekkotaiteilija komennettiin katsomoon? "Urakka vaikeutui merkittävästi" *aamulehti.fi*.  8.2.2021. Alma Media Suomi Oy. Viitattu 9.6.2021.
28. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 9.6.2021.
29. ↑  Elite Prospects - Tappara *eliteprospects.com*. Everysport Media Group AB. Viitattu 20.6.2022. (englanniksi)
30. ↑  Matches *championshockeyleague.com*.  23.11.2021. Champions Hockey League (CHL) AG. Viitattu 20.6.2022. (englanniksi)
31. ↑  Florida Panthers Agree to Terms with Forward Anton Levtchi *nhl.com/panthers*.  14.6.2022. SUNRISE, Fla.:  Florida Panthers. Viitattu 20.6.2022. (englanniksi)
32. ↑  Liigan pisterohmu Anton Levtchille NHL-sopimus *Jatkoaika.com*.  14.6.2022. Jatkoaika r.y. Viitattu 20.6.2022.
33. ↑  Perälä, Joni: Liigassa viime kaudella loistanut Anton Levtchi farmiin – AHL kutsuu myös monia muita suomalaisia *Jatkoaika.com*.  2.10.2022. Jatkoaika r.y. Viitattu 5.1.2023.
34. ↑  Montréal Canadiens - Florida Panthers - December 29th *nhl.com*.  29.12.2022. National Hockey League. Viitattu 5.1.2023. (englanniksi)
35. ↑  We have loaned Anton Levtchi to @checkershockey. *twitter.com*.  31.12.2022. Florida Panthers. Viitattu 5.1.2023. (englanniksi)
36. ↑  Perälä, Joni: Liigassa tehoilleen Anton Levtchin NHL-ura vaarassa päättyä – Panthers purkaa sopimuksen *Jatkoaika.com*.  30.1.2023. Jatkoaika r.y. Viitattu 31.1.2023.
37. ↑  Kiesiläinen, Leevi: Tapparan jättihankinta varmistui: Anton Levtchi palaa loppukauden sopimuksella *Jatkoaika.com*.  1.2.2023. Jatkoaika r.y. Viitattu 1.2.2023.
38. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 24.7.2023.
39. ↑  Tilanne 12.11.2023
40. ↑  Hellanto, Riku: KHL:n tähtitrio Leijonien ykkösnyrkkinä – tässä Suomen ketjut Tshekki-otteluun *MTVuutiset.fi*.  16.12.2021. Telia Company AB. Viitattu 22.12.2021.
41. ↑  Leijonat - Tulospalvelu *tulospalvelu.leijonat.fi*.  16.12.2021. Suomen Jääkiekkoliitto ry – Finlands Ishockeyförbund rf. Viitattu 22.12.2021.
42. ↑  Team Haipista rullakiekon Suomen mestari – kultaa kaulaansa sai kovien nimien porukka johtohahmonaan Aleksander Barkov *aamulehti.fi*.  11.7.2021. Alma Media Suomi Oy. Viitattu 22.12.2021.


|  |  |  |
| --- | --- | --- |
| Edeltäjä:**Petri Kontiola** | **Veli-Pekka Ketola -palkinnon voittaja**2022 | Seuraaja:**Michael Joly** |

|  |  |  |
| --- | --- | --- |
| Edeltäjä:**Sebastian Wännström** | **Aarne Honkavaara -palkinnon voittaja**2022 | Seuraaja:**Reid Gardiner** |

|  |  |  |
| --- | --- | --- |
| Edeltäjä:**Petri Kontiola** | **Kultaisen kypärän voittaja**2022 | Seuraaja:**Michael Joly** |

Tappara – SM-liiga
1 Heikkinen |
4 Witkowski |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
44 Juolevi |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen